Diari Oficial de la Generalitat Valenciana


Sumari del DOGV 394, del 20-06-1986 (1986/806543)

DECRET 59/1986, de 5 de maig, del Consell de la Generalitat Valenciana, pel qual es regulada l'actuació de la Generalitat en les Societats de Garantia Reciproca de la Comunitat valenciana.
--------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1986/05/05/59/dof/vci/html**

### Dades del document

Número de DOGV
:   394

Data del DOGV
:   20-06-1986

Secció del DOGV
:   DISPOSICIONS GENERALS

Número del document
:   1986/806543


Data del document
:   05-05-1986

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 59/1986, de 5 de maig, del Consell de la Generalitat Valenciana, pel qual es regula l'actuació de la Generalitat Valenciana en les societats de Garantia Recíproca de la Comunitat Valenciana.  
Es manifesta l'enorme importància i pes específic que les empreses mitjanes i petites tenen dins del teixit econòmic i industrial de la Comunitat Valenciana, tant per l'elevat nombre d'aquestes com per la seua rellevant aportació en termes de renda i col·locació.   
En aquest context, la Generalitat Valenciana manté entre les seues principals preocupacions la de potenciar-ne el funcionament i eliminar, el més possible, els obstacles que s'oposen al seu desenvolupament. En aquest sentit hom ha constatat que un dels principals problemes que en l'actualitat afecten les petites i mitjanes empreses és el de la deficient estructura financera, que es reflexa directament en una excessiva dependència dels crèdits i préstecs que atorguen les Entitats Financeres, freqüentment en condicions desfavorables en termes de termini i tipus d'interés. Addicionalment, les elevades exigències de garanties, de les quals aquest tipus d'empreses manquen en general, els impedeix en gran nombre de casos un accés al crèdit en condicions adients.   
Les Societats de Garantia Recíproca nasqueren com a entitats de caràcter financer, la finalitat bàsica de les quals consisteix en la prestació de tota clase de garanties admeses en dret a les petites i mitjanes empreses.   
Conseqüentment, donada la importància que aquest instrument pot tenir per a la petita i mitjana empresa i el seu escàs desenvolupament relatiu, els poders públics han tractat de potenciar-les des de la seua creació tot atorgant-los diversos tipus d'ajudes i exempcions.   
Aquest Decret se situa en aquesta línia de suport a través de la fixació, per part de la Generalitat Valenciana, de les normes que han de regular les Societats de Garantia Recíproca amb domicili social i àmbit d'actuació en la Comunitat Valenciana, amb l'objectiu fonamental de remoure els obstacles que puguen impedir la consecució de les esmentades finalitats.   
Per això, juntament a la fixació d'una sèrie d'obligacions a complir per aquestes Societats, especialment referides a la reorganització de la seua estructura i la remissió d'informació a la Generalitat, s'estableixen una sèrie de suports articulats al voltant de quatre eixos. El primer consisteix en la presa de participacions en el capital social de les Societats de Garantia Recíproca per part de la Generalitat, la qual cosa haurà de permetre una millor solvència d'aquestes Societats; el segon, anomenat «Mecanisme Financer de Compensació», funcionarà com un compte de crèdit sense dret a percebre interessos amb la finalitat d'assegurar un nivell mínim. als reemborsaments als socis avalats i evitar situacions de no liquiditat del Fons de Garantia; el tercer consisteix en les aportacions a compte dels socis partícips al Fons de Garantia, de manera que disminuesca el cost de l'aval en ser menor l'immobilització financera a realitzar, i, finalment, la concessió de subvencions.   
L'aplicació simultània d'aquests instruments ha de permetre una substancial ampliació del volum d'activitats de les Societats de Garantia Recíproca, tot estimulant les PYMEs a una major utilització dels seus serveis, aconseguint d'aquesta manera una millora substancial en el seu accés al crèdit.   
En atenció d'aquests motius, a proposta del Conseller d'Economia i Hisenda, i amb la deliberació prèvia del Govern Valencià en reunió del dia 5 de maig de 1986,   
DECRETE:  
Article primer  
Les disposicions d'aquest Decret afecten exclusivament les Societats de Garantia Recíproca amb domicili social i àmbit d'actuació en el territori de la Comunitat Valenciana, inscrites en el Registre Especial de Societats de Garantia Recíproca que s'estableix en l'article següent.   
Article segon  
El Registre Especial de Societats de Garantia Recíproca de la Comunitat Valenciana estarà adscrit a la Conselleria d'Economia i Hisenda. Les Societats de Garantia Recíproca podran inscriure's i romandre-hi registrades sempre que complesquen els següents requisits:   
a) Seu social i àmbit d'actuació que comprenga exclusivament el territori de la Comunitat Valenciana.   
b) Capital social subscrit totalment desemborsat.   
c) No hauran de formar part del òrgans de Govern de la Societat, tret de la Junta General aquells socis protectors que tinguen el caràcter d'Entitats Financeres privades.   
d) Dispondre prèviament d'un Fons de Garantia, i comprometre's a constituir de manera immediata un altre Fons Especial que garantesca determinades operacions de caràcter excepcional, el funcionament del qual s'ajustarà al que disposa l'article cinqué d'aquest Decret.   
e) Complir estrictament la regulació legal vigent sobre l'actuació d'aquestes Societats, així com qualsevol altra condició congruent amb la seua naturalesa i finalitat.   
Article tercer  
Les sol·licituds d'inscripció en el Registre Especial de Societats de Garantia Recíproca de la Comunitat Valenciana hauran d'anar acompanyades d'aquesta documentació:   
a) Còpia autoritzada de l'escriptura de constitució, degudament inscrita en el Registre Mercantil, i dels Estatuts Socials.   
b) Relació de socis amb les seues participacions, així com de les persones que componen el Consell d'Administració de la Societat i d'aquelles que hi exercesquen funcions directives.   
c) Memòries de la Societat des de la constitució fins a la data.   
d) Esquema detallat de l'organització interna.   
e) Qualsevol altra informació que estimàs convenient la Conselleria d'Economia i Hisenda, a fi d'obtenir un coneixement complet de la Societat i de les seues operacions.   
Article quart  
U Les Societats de Garantia Recíproca causaran baixa en el Registre Especial per alguna de les següents circumstàncies:   
a) A petició expressa de la mateixa Societat.   
b) Per incompliment d'alguna de les disposicions legals vigents, tant les dictades per l'Administració Central com les establertes per la Generalitat Valenciana.   
c) Quan es desvirtue la transparència de la informació proporcionada a la Generalitat.   
d) Quan la reduïda operativitat d'aquestes Societats no justifique les ajudes establertes en aquest Decret.   
e) Si hom observa que la gestió de les Societats de Garantia Recíproca es desplega de forma negligent.   
Dos. La baixa en el Registre Especial suposarà la no aplicació de la regulació específica de la Generalitat respecte a la Societat afectada, i la consegüent pèrdua de tots els beneficis i avantatges adquirits que se'n van derivar. Les entregues que hagueren estat afectuades per la Generalitat hauran de ser-li tornades de forma prioritària respecte a qualsevol altre desemborsament, en el términi màxim d? un any des de la comunicació oficial de la baixa. En el cas de les aportacions a compte del soci partícip als Fons de Garantia General i Especial seran reintegrades a la Generalitat una vegada vençudes les operacions corresponents tal i com estableix l'article vuité d'aquest Decret.   
Article cinqué  
U Les Societats de Garantia Recíproca acollides a aquest Decret constituiran un Fons de Garantia Especial que respondrà exclusivament de les operacions creditícies excepcionals acordades pel Consell, tot contemplant l'interés prioritari per la Comunitat Valenciana.   
Dos Les operacions a garantir per aquest Fons seran proposades individualment pels centres directius de la Generalitat que hi estiguen interessats, a la Direcció General de Política Financera de la Conselleria d'Economia i Hisenda adjuntant un informe que reculla les circumstàncies especials perquè s'estime necessària la inclusió d'aquestes operacions en el Fons de Garantia Especial i la proposta d'aportació a compte del soci partícip al mateix, si fa el cos, que serà concretada una vegada coneguts els termes de l'operació. Examinades i informades favorablemente per aquesta Direcció General, seran trameses a una de les Societats de Garantia Recíproca que figure inscrita en el Registre de la Comunitat Valenciana. Aquesta entitat enviarà a la Direcció General de Política Financera l'acord respecte l'aportació al Fons de Garantia Especial que estime necessària per garantir les operacions examinades, tot justificant les raons per les quals s'adopta aquesta decisió. Aquesta quantitat no podrà mai superar el 100% del principal de l'operació garantitzada.   
Tres. Establerts entre ambdues parts els termes en els que vaja a realitzar-se l'operació, aquesta serà elevada al Consell pel Conseller d'Economia i Hisenda.   
Article sisé  
U Les Societats de Garantia Recíproca inscrites en el Registre Especial establert en l'article segon d'aquest Decret, tindran accés als instruments de suport següents:   
a) Participació de la Generalitat en el seu capital social.   
b) Mecanisme Financer de Compensació.   
c) Aportació a compte dels socis partícips per part de la Generalitat als Fons de Garantia.   
d) Subvencions.   
Dos. Les quantitats globals destinades a la dotació d'aquests instruments de suport seran fixades anualment per la corresponent Llei de Pressupost. La seua distribució entre els diversos instruments i les Societats de Garantia Recíproca inscrites en el Registre Especial, correspondrà a la Conselleria d'Economia i Hisenda.   
Article seté  
El Mecanisme Financer de Compensació és un instrument de suport de la Generalitat a les Societats de Garantia Recíproca establert amb la finalitat de prevenir situacions de no liquiditat del Fons de Garantia General d'aquestes Societats, tot assegurant als socis partícips un determinat nivell de reemborsament d'aquest Fons, una vegada vençudes les operacions garantitzades. El funcionament d'aquest mecanisme serà desplegat reglamentàriament per la Conselleria d'Economia i Hisenda.   
Article vuité  
Les aportacions de la Generalitat a compte dels socis partícips als Fons de Garantia de les Societats de Garantia Recíproca, General i Especial, tenen per finalitat l'abaratament directa del cost de l'aval per a aquests. Les quantitats desemborsades per aquest concepte, o les parts resultants si la sinistralitat fóra superior a la suma de les aportacions del soci partícip, i dels rendiments del Fons de Garantia corresponent, excloses les aportacions a compte del soci partícip atorgades per la Generalitat, li seran retornades en la seua totalitat una vegada finalitzada la garantia, tot incloent-hi, si s'escau, els rendiments imputables a aquelles aportacions.   
El percentatge màxim d'aportació a compte del soci partícip per compte de la Generalitat al Fons General serà determinat en cada període de temps per la Conselleria d'Economia i Hisenda.   
Article nové  
Les Societats de Garantia Recíproca inscrites en el Registre Especial instrumentat en aquest Decret, a més de complir amb les obligacions d'informació que senyale la Conselleria d'Economia i Hisenda, hauran de presentar anualment a aquesta i abans del 31 de desembre de cada any les especificacions referides al exercici següent que es relacionen a continuació:   
1. Objectius pel que fa a l'import i nombre de les operacions a estudiar i a formalitzar durant l'any.   
2. Aportacions perceptuals del soci partícip avalat al capital social i al Fons de Garantia per cada operació.   
3. Tarifes de comissions d'aval i despeses d'estudi.   
4. Previsió detallada d'ingressos i despeses de l'exercici.   
5. Directrius a seguir respecte a la concentració de riscs i l'exigència de contragaranties.   
6. Fórmula aplicada per al càlcul de la sinistralitat i percentatge d'aquesta que hom projecta imputar a l'exercici següent.   
7. Qualsevol altra informació en matèria de funcionament i gestió estimada convenient per la Conselleria d'Economia i Hisenda.   
Article deu  
Les Societats de Garantia Recíproca inscrites en el Registre Especial instrumentat en aquest Decret quedaran sota la inspecció i vigilància de la Conselleria d'Economia i Hisenda.   
Article onze  
Les garanties atorgades per les Societats de Garantia Recíproca inscrites en aquest Registre Especial seran vàlides davant de qualsevol Centre Directiu o Entitat Autònoma dependent de la Generalitat i davant les Corporacions Locals de la Comunitat Valenciana.   
DISPOSICIONS TRANSITORIES  
Primera  
Les participacions de la Generalitat i de les seues Entitats Autònomes, Empreses Públiques o vinculades, en el capital social de les Societats de Garantia Recíproca amb anterioritat a la publicació d'aquest Decret s'atendran d'ara endavant a les disposicions establertes en aquest. Els programes d'actuació que estiguen en vigor i que es referisquen a les Societats de Garantia Recíproca inscrites en el Registre Especial de la Comunitat Valenciana, tant per part de la Generalitat com de les seues Entitats Autònomes, disposaran d'un període d'adaptació que acabarà el 31 de desembre de 1986, havent d'adaptar-se al que disposa aquest a partir d'aquesta data.   
Segona  
Hom estableix un termini d?adaptació de dos anys a partir de l'entrada en vigor d'aquest Decret perquè el capital subscrit siga desemborsat en la seua totalitat tal com recull l'article segon.   
Tercera  
La presentació davant de la Conselleria d'Economia i Hisenda dels acords en matèria de funcionament i de gestió, establert en l'article nové, corres ponen t s a l'any en curs, haurà de dar-se a cap en un termini màxim d'un mes a partir de la inscripció en el Registre Especial.   
DISPOSICIO FINAL  
Hom autoritza el Conseller d'Economia i Hisenda perquè dicte les disposicions adients per al desplegament i execució d'aquest Decret.   
València, 5 de maig de i986.   
President de la Generalitat,  
JOAN LERMA I BLASCO  
El Conseller d'Economia i Hisenda,  
ANTONI BIRLANGA I CASANOVA


Còpia Permalink ELI